da da en da en da sv da da da fy en en da da da da da fr da da da da da da da da da da da da da da da da da da da da da da da da da da da da da da da da nn da da en da da da da da da da da da nb da da da nb da en da da da de
Fra NemID til MitID - Danmarks nye digitale ID - Sådan gør du
Alle med NemID skal i løbet af 2021 og 2022 have MitID: Danmarks nye digitale ID. MitID er udviklet af Digitaliseringsstyrelsen og Finans Danmark. Du vil kunne bruge MitID til alt det, du plejer at bruge NemID til, når MitID er fuldt indfaset i løbet af 2022.
For instructions in English, click here
MitID afløser NemID - også i Jyske Netbank Erhverv
Du får besked, når det er din tur
Du får besked i din net-og mobilbank eller i Digital Post, når det er din tur til at få MitID. Der kan gå noget tid, men du skal ikke foretage dig noget, før du får at vide, at det er din tur. Når du har fået besked om at skifte til MitID, skal du gøre det inden 30 dage. Derefter vil det ikke være muligt at tilgå din netbank uden MitID.
Kan du ikke vente? Skift til MitID. Nogle skal først opdatere deres ID-oplysninger i NemID, inden de kan få MitID. Du får besked, hvis du er én af dem.
Pas på: Overgangen til MitID vil tiltrække it-kriminelle, så hav kun tillid til de beskeder, du modtager via netbank, mobilbank eller e-Boks.
Selvom du får MitID, skal du beholde NemID indtil videre. Det skal du, fordi der i en overgangsperiode er steder og situationer, hvor du stadig skal bruge NemID, indtil NemID er endeligt udfaset. Du får besked, når du ikke skal bruge NemID mere.
Her kan du få hjælp
På MitIDs hjemmeside kan du få hjælp til at få MitID med NemID. Se også oversigten over spørgsmål og svar om MitID på Digitaliseringsstyrelsens hjemmeside.
Du kan også kontakte Hotline på 89 89 28 00 hverdage mellem kl. 8 og 16 eller på hotline@jyskebank.dk, hvis du har fået besked om MitID i netbanken eller mobilbanken og har brug for hjælp til at få eller bruge MitID.
Her kan du få hjælp til NemID-appen
Har du brug for hjælp til at opdatere dine ID-oplysninger i NemID, inden du kan få MitID, skal du kontakte borger.dk.
Få MitID med pas
Få trin-for-trin-hjælp til at få MitID ved brug af dit pas
Sådan aktiverer du MitID-appen
Få trin-for-trin-hjælp til aktivering af MitID-appen
Har du husket en backup af MitID?
Vi anbefaler, at du installerer MitID flere steder, fx både på mobil og tablet.
Med MitID styrkes sikkerheden og nøglekortet udfases, så det bliver sværere at udnytte andres digitale identitet. Du kan følge med i, hvad du er ved at godkende med MitID, så du kun godkender det, som du selv har igangsat.
MitID er en sikker løsning - læs mere på mitid.dk
MitID er nemt at bruge
Når du har fået MitID, er det nemt at bruge i din hverdag. Med et enkelt swipe kan du godkende eller logge ind med MitID.
MitID er primært en app
De fleste vil få MitID som app, da det er en praktisk løsning. Men der vil være alternativer (MitID kodeviser, -kodeoplæser og -chip) til dem, der enten ikke kan eller ønsker at bruge en app.
Fra NemID til MitID – pas på svindel
Udlever aldrig dit bruger-ID eller dine koder – hverken til NemID eller MitID. Det vil hverken offentlige myndigheder, banken, supporten eller andre bede dig om.
Se her, hvordan du passer på MitID: Fem gode råd til dit digitale liv
Se også på sikkerdigital.dk, hvordan du lærer at spotte fx falske mails eller hjemmesider.
Pas godt på dit personlige MitID
Vis aldrig dine koder til andre
Udlever aldrig din MitID til andre
Del aldrig dit bruger-ID med andre – undtagen med supporten, hvis du selv kontakter den.
Godkend aldrig noget med MitID på baggrund af fx et opkald, e-mail eller besøg fra nogen, som udgiver sig for at være fra din bank, fra supporten eller noget helt tredje. Du vil aldrig blive kontaktet på den måde.
Læs altid, hvad du er ved at godkende med MitID. Hvis teksten ikke svarer til det, som du ønsker at gøre, eller hvis du ikke selv har igangsat handlingen, skal du lade være med at godkende.
Del på Facebook Del på Twitter Del på LinkedIn
Vil du følge med?
Tilmeld dig her og få en mail, når der kommer nyheder i kategorien Privatøkonomi. Du kan til hver en tid afmelde dig igen.
Hvorfor nu det? Og hvad skal man gøre, hvis man står overfor at købe eller sælge bolig?
Energistyrelsens bygningspulje åbner på onsdag
På onsdag den 14. september åbner Energistyrelsens Bygningspulje igen. Denne gang er der 121 millioner kr. i puljen, og du kan søge tilskud til energiforbedringer af enfamilieshuse og etageboliger.
Syv råd til en god studieøkonomi
Den stramme studieøkonomi kan blive lidt lettere med nogle små fif og gode råd.
Vi svarer døgnet rundt
Ring 89 89 89 89
Book mødeSkriv til osChat med osBliv ringet op
Jyske Bank A/S, Vestergade 8-16, 8600 Silkeborg